کوئٹہ : ضلعی ناظم جان جوڑی نوشکی ڈاکٹر کمالان گچکی نا کماشی ٹی چارشنبے نادے آ ملیریا نا توننگ کن غٹ اسٹیک ہولڈر ملیریا کنٹرول پروگرام اسلام آباد، انڈس ہسپتال نیٹ ورک، ایم این سی ایچ پروگرام، ایل ایچ ڈبلیو پروگرام، پرنسپل سی ایم ڈبلیو و ویکٹر بورن ڈیزیز پروگرام نا اسیجائی میٹنگ اس اڈتننگا۔ انڈس ہسپتال نیٹ ورک نا ڈاکٹر ایمل خان مندوخیل، ابراہیم جمالدینی، ویکٹر بورن ڈیزیز پروگرام نا غنی خان لونی، ایل ایچ ڈبلیو پروگرام نا عبداللہ شیرانی، عبدالرزاق زہری، ایم این سی ایچ پروگرام کوئٹہ نا اظہرہ، پرنسپل مڈوائفری اسکول و ایلو کمکارآک بشخ ہلکر۔ ضلعی ناظم جان جوڑی ڈاکٹر کمالان گچکی نوشکی ٹی ملیریا نا اسکریننگ نا عمل ءِ ترند کننگ نا پارت کرے، ایل ایچ ڈبلیوز و سی ایم ڈبلیوز ءِ ملیریاناٹریننگ تننگک تانکہ او اُرااُراغا ہنسا الس اٹ ملیریا غان بچفنگ ودرمان نا بارواٹی آگاہی تننگ کیر ضلعی ناظم جان جوڑی ڈاکٹر کمالان گچکی پارے کہ مچ آ ضلع نوشکی خاص وڑاٹ بی ایچ یوز اروچاہ و عیسیٰ چاہ ٹی ملیریا نا تشخیص نا کاریم نا کچ ءِ ودفنگانوشکی ملیریا نا درمان کن غٹ دوائی تا ساڑی گری ءِ پک کرینے۔
(اے پی پی)
